cyanic-selkie/wikianc huggingface dataset:
পাটগ্রাম উপজেলা
যোগাযোগ
এই উপজেলার বুড়িমারীর সাথে ভারতের চেংরাবান্ধা সীমান্তে একটি স্থলবন্ধর রয়েছে।
সাংস্কৃতিক
পাটগ্রাম উপজেলা ঐতিহাসিক ভাবে একটি সাংস্কৃতিক ভাবে সমৃদ্ধ অঞ্চল। সারা উপজেলায় প্রায় পঞ্চাশটির মতো সাংস্কৃতিক সংগঠন রয়েছে। এগুলোর মধ্যে উল্লেখযোগ্য হচ্ছে প্রাণের-৭১, পাটগ্রাম নৃত্যকলা একাডেমি, রংতুলি একাডেমি, করডর থিয়েটার, স্পৃহা, ধরলা সংগীত নিকেতন, ভোটার উৎসাহ টিম, টিম ৭১ উল্লেখযোগ্য। উপজেলার সব সাংস্কৃতিক সংগঠন গুলোকে নিয়ন্ত্রণ করে পাটগ্রাম উপজেলা সম্মিলিত সাংস্কৃতিক জোট।
আলিপুরদুয়ার জংশন রেলওয়ে স্টেশন
আলিপুরদুয়ার জংশন রেলওয়ে স্টেশন হল ভারতের পশ্চিমবঙ্গ রাজ্যের আলিপুরদুয়ার জেলার সদর আলিপুরদুয়ার শহরকে রেল-পরিষেবা প্রদানকারী চারটি রেলওয়ে স্টেশনের অন্যতম। এই স্টেশনের কোড হল এপিডিজে। এই স্টেশনের পার্শ্ববর্তী স্টেশনটি হল নিউ আলিপুরদুয়ার রেলওয়ে স্টেশন (স্টেশন কোড এনওকিউ)।
অন্যান্য পার্শ্ববর্তী স্টেশন
এই স্টেশনের পার্শ্ববর্তী দুটি স্থানীয় রেলওয়ে স্টেশন হল আলিপুরদুয়ার (স্টেশন কোড এপিডি) ও আলিপুরদুয়ার কোর্ট (স্টেশন কোড এপিডিসি)। দূরপাল্লার ট্রেনগুলি এই স্টেশনগুলিতে দাঁড়ায় না।
অধিকাংশ দূরপাল্লার ট্রেন নিউ আলিপুরদুয়ার জংশনের (স্টেশন কোড এনওকিউ) উপর দিয়ে যায় ও সেই স্টেশনে দাঁড়ায়। ১৯৫০-এর দশনে নির্মিত ওই স্টেশনটি ডাবল ট্র্যাকের মাধ্যমে অসম ও পশ্চিমবঙ্গের অন্যান্য অঞ্চলের মধ্যে যোগাযোগ রক্ষা করছে। পুরনো আলিপুরদুয়ার স্টেশনটি মিটার গেজ ট্র্যাকের উপর ছিল। অনেক পরে ২০০৬ সালে এটিকে ব্রড গেজে রূপান্তরিত করা হয়। অল্প কয়েকটি ট্রেনই এই স্টেশনের উপর দিয়ে যায়।
দুটি জংশন আলাদা লাইনের উপর অবস্থিত। আলিপুরদুয়ার-কামাখ্যা ইন্টারসিটি এক্সপ্রেস (ট্রেন নং ১৫৪৭১) নামে একটি স্বল্পপাল্লার ট্রেনই এই দুটি জংশনের মধ্যে চলে।
২০০৭ সালে উত্তরপূর্ব সীমান্ত রেল আলিপুরদুয়ার-বামনহাট ব্রাঞ্চ লাইনটিকে ব্রড গেজে রূপান্তরিত করে।
করাঙ্গি জেলা
করাঙ্গি জেলা করাচীর ৬টি প্রশাসনিক জেলার মধ্যে অন্যতম একটি জেলা। এটি পাকিস্তানের সিন্ধু প্রদেশের করাচী বিভাগের অন্যতম অংশ। জেলাটি আর আগে পূর্ব করাচী জেলার অংশ ছিল এবং পরবর্তীতে ২০১৩ সালের নভেম্বর মাসে এটি আলাদা করে একটি নতুন জেলা করা হিসেবে মর্যাদা পায়।
মুহাজির সম্প্রদায়ের সংখ্যাগরিষ্ঠ জেলাটি বেলুচ, পশতুন, সিন্ধি, পাঞ্জাবী এবং অন্যান্য জাতিগতভাবে অনুসরণ করে থাকে।
জেলাটি তীব্র পানি সংকট এবং দূষণ সমস্যা ভোগ করে থাকে।
পাণ্ডব গোয়েন্দা
পাণ্ডব গোয়েন্দা হল ষষ্ঠীপদ চট্টোপাধ্যায় রচিত কাল্পনিক চরিত্র। এই গোয়েন্দাবাহিনী পাঁচজন কিশোর-কিশোরী নিয়ে গঠিত। এই দলে এক কুকুর আছে। দুঃসাহসী পাঁচটি ছেলেমেয়ে ও একটি কুকুর নিয়ে গঠিত পান্ডব গোয়েন্দারা নানারকম রোমাঞ্চকর অভিযান করে। কখোনো নিজেরাই ঘটনায় জড়িয়ে যায়, আবার কখোনো কারো সাহায্যার্থে তারা ঝাঁপিয়ে পড়ে বিপদের মুখে। ভারতের বিভিন্ন জায়গায় এই দল গোয়েন্দাগিরি চালিয়েছে । পান্ডব গোয়েন্দা প্রথম প্রকাশিত হয়েছিল ১৯৭০ সালে মাসিক শুকতারা পত্রিকায়। তারপর আনন্দমেলা পুজো সংখ্যাতেও পান্ডব গোয়েন্দার উপন্যাস বেরিয়েছে। পান্ডব গোয়েন্দার একাধিক ছোটগল্প ও উপন্যাস শিশু কিশোরদের কাছে সবিশেষ জনপ্রিয়তা পায়।
বিলু
এটি দ্বিতীয় মুখ্য চরিত্র। সাহসী, বিচক্ষণ এবং বাবলুর অবর্তমানে বিলু দলকে একাধিকবার পরিচালনা করেছে যদিও তা সাময়িক।
ভোম্বল
খাদ্য রসিক চরিত্র। কিঞ্চিৎ ভীতু তবে দুর্দান্ত সাঁতারু। সকল কাজের কাজী। আরামপ্রিয়।
বাচ্চু
প্রধান নারী চরিত্র, বিচ্ছুর দিদি।
বিচ্ছু
দ্বিতীয় নারী চরিত্র, বাচ্চুর ছোট বোন। এই চরিত্র সবার চেয়ে বয়সে ছোট কিন্তু বুদ্ধিমান। পান্ডব গোয়েন্দার প্রথম অভিযান মূলত বিচ্ছুর রাত্রিকালীন অভিযানকে নিয়েই।
পঞ্চু
এই কুকুর পাণ্ডব গোয়েন্দাদের সাথী। প্রয়োজনে হিংস্র, বুদ্ধিমান দেশী কুকুর। বহু ক্ষেত্রে পঞ্চুই জয় এনে দিয়েছে পান্ডব গোয়েন্দাদের অভিযানে। পঞ্চুর এক চোখ কানা। তাকে প্রথম গল্পে কানা পঞ্চু বলে পরিচয় দেওয়া ছিল ।
অন্যান্য মাধ্যমে
পান্ডব গোয়েন্দা গল্পগুলি নিয়ে একটি বাংলা অ্যানিমেশন টেলিভিশন সিরিজ তৈরি হয়েছিল। এটি আকাশ বাংলা টেলিভিশন প্রকাশ করে। রাহুল মুখোপাধ্যায়ের পরিচালনায়, পান্ডব গোয়েন্দা জি বাংলা টিভি চ্যানেলটি ছোট পর্দায় প্রকাশিত হয়েছে। তরুণ অভিনেতা রব দে প্রধান চরিত্র বাবলুর ভূমিকায় অভিনয় করেছে। বিলুর চরিত্রে অভিনয় করছেন ঋষভ চক্রবর্তী, ভোম্বলের চরিত্রে অভিনয় করছেন ময়ূখ চ্যাটার্জি, বাচ্চুর চরিত্রে অভিনয় করছেন অনুমিতা দত্ত ও বিচ্চুর চরিত্রে অভিনয় করছেন শ্রীতমা মিত্র।
মার্কো রাকোনিয়াৎস
মার্কো রাকোনিয়াৎস (Марко Ракоњац, Marko Rakonjac; জন্ম: ২৫ এপ্রিল ২০০০) হলেন একজন মন্টিনিগ্রীয় পেশাদার ফুটবল খেলোয়াড়। তিনি বর্তমানে সার্বিয়ার পেশাদার ফুটবল লিগের শীর্ষ স্তর সার্বীয় সুপারলিগার ক্লাব রেড স্টার বেলগ্রেড এবং সার্বিয়া জাতীয় দলের হয়ে আক্রমণভাগের খেলোয়াড় হিসেবে খেলেন।  তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় হিসেবে খেলেন।
২০১৪ সালে, রাকোনিয়াৎস মন্টিনিগ্রো অনূর্ধ্ব-১৫ দলের হয়ে মন্টিনিগ্রোর বয়সভিত্তিক পর্যায়ে অভিষেক করেছিলেন। প্রায় ছয় বছর যাবত মন্টিনিগ্রোর বয়সভিত্তিক দলের হয়ে খেলার পর, তিনি ২০২২ সালে মন্টিনিগ্রোর হয়ে আন্তর্জাতিক পর্যায়ে অভিষেক করেছেন; মন্টিনিগ্রোর জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
মার্কো রাকোনিয়াৎস ২০০০ সালের ২৫শে এপ্রিল তারিখে সার্বিয়া ও মন্টিনিগ্রোর বিয়েলো পোয়েতে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
রাকোনিয়াৎস মন্টিনিগ্রো অনূর্ধ্ব-১৫, মন্টিনিগ্রো অনূর্ধ্ব-১৭, মন্টিনিগ্রো অনূর্ধ্ব-১৮, মন্টিনিগ্রো অনূর্ধ্ব-১৯ এবং মন্টিনিগ্রো অনূর্ধ্ব-২১ দলের হয়ে খেলার মাধ্যমে মন্টিনিগ্রোর প্রতিনিধিত্ব করেছেন। মন্টিনিগ্রোর বয়সভিত্তিক দলের হয়ে তিনি প্রায় ৬ বছরে ৪২ ম্যাচে অংশগ্রহণ করে ১১টি গোল করেছেন।
পানিসাগর বিধানসভা কেন্দ্র
পানিসাগর বিধানসভা উত্তর-পূর্ব ভারতের ত্রিপুরা রাজ্যের বিধানসভার ৬০ টি নির্বাচনী এলাকার মধ্যে অন্যতম। এই আসনটি সংরক্ষিত আসন নয়। এই কেন্দ্রটি ত্রিপুরা পূর্ব লোকসভা কেন্দ্রের অন্তর্গত।  এই বিধানসভা কেন্দ্রটি ১৯৭৭ সাল থেকে কার্যকর এবং সর্বাধিকবার বিজিত দলটি হলো ভারতের কমিউনিস্ট পার্টি (মার্ক্সবাদী) (আট বার)।।
ভোটার পরিসংখ্যান
২০১৮ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ৩৬,৩২১ জন, যার মধ্যে পুরুষ ভোটার ১৮,৬৬১ জন এবং নারী ভোটার ১৭,৬৬০ জন। পানিসাগর বিধানসভা কেন্দ্রে ২০১৮ ভোটার লিঙ্গানুপাত ৯৪৬। ২০১৩ খ্রিস্টাব্দে সংঘটিত বিধানসভা নির্বাচনে এই কেন্দ্র থেকে মোট নিবন্ধিত ভোটারের সংখ্যা ছিলো ৩২,০৯৮ জন যার মধ্যে পুরুষ ভোটার ১৬,৬৪৪ জন এবং নারী ভোটার ১৫,৪৫৪ জন।
রোহিতশ্ব
রোহিতশ্ব (সংস্কৃত: रोहिताश्व) বা লোহিতশ্ব বা রোহিত হিন্দুধর্মে একজন পৌরাণিক রাজপুত্র। তিনি হরিশ্চন্দ্রের পুত্র এবং দ্রোহশ্ব (ত্রিশঙ্কু) এর নাতি। ধুন্ধু বা চুনকু নামে তাঁর এক পুত্র ছিলো। শাহাবাদ জেলায় তার শক্ত ঘাঁটি ছিল, এই দুর্গ হল রোহতাস জেলার কাইমুর পাহাড়ের রোহতাসগড়।
ঐতরেয় ব্রাহ্মণ
ঐতরেয় ব্রাহ্মণের কিংবদন্তি অনুসারে, হরিশচন্দ্রের একশত স্ত্রী ছিল, কিন্তু কোন পুত্র ছিল না। ঋষি নারদের পরামর্শে, তিনি দেবতা বরুণের কাছে পুত্রের জন্য প্রার্থনা করেছিলেন। বরুণ বর দিয়েছিলেন, আশ্বাসের বিনিময়ে যে হরিশ্চন্দ্র ভবিষ্যতে বরুণের কাছে বলিদান করবেন। এই বরের ফলস্বরূপ, রাজার ঘরে রোহিত (বা রোহিতশ্ব) নামে এক পুত্রের জন্ম হয়। তাঁর জন্মের পর, বরুণ হরিশ্চন্দ্রের কাছে এসে শিশুটিকে তাঁর কাছে বলি দেওয়ার দাবি জানান। রাজা বিভিন্ন কারণ দেখিয়ে বহুবার বলিদান স্থগিত করেছিলেন, কিন্তু অবশেষে রোহিত প্রাপ্তবয়স্ক হয়ে গেলে তাতে রাজি হন। রোহিত বলি দিতে অস্বীকার করে বনে পালিয়ে যায়। ক্রুদ্ধ বরুণ হরিশ্চন্দ্রকে পেটের অসুখে আক্রান্ত করেন। রোহিত মাঝে মাঝে তার বাবার কাছে যেতেন, কিন্তু ইন্দ্রের পরামর্শে, কখনই বলিদানে রাজি হননি। পরে, রোহিত মানব বলিদানে নিজেকে শুনহ্শেপ রূপে প্রতিস্থাপন করতে সক্ষম হন। শুনহ্শেপ ঋগ্বৈদিক দেবতাদের কাছে প্রার্থনা করেছিলেন এবং যজ্ঞ থেকে রক্ষা পেয়েছিলেন। হরিশচন্দ্রের অসুখও শুনহ্শেপ প্রার্থনার কারণে নিরাময় হয়েছিল; শুনহ্শেপকে ঋষি বিশ্বামিত্র দত্তক নিয়েছিলেন।
দেবীভাগবত পুরাণ
দেবীভাগবত পুরাণ অনুসারে হরিশচন্দ্র শুনহ্শেপ (রোহিত) নামে একজন সন্তান বলি দিতে প্রস্তুত ছিলেন।
মার্কণ্ডেয় পুরাণ
মার্কণ্ডেয় পুরাণ অনুসারে, রাজা হরিশচন্দ্র ত্রেতাযুগে বাস করতেন। তার শৈব্য (তারামতিও বলা হয়) নামে এক রাণী এবং রোহিতশ্ব নামে এক পুত্র ছিল।
বর্ধমান-আসানসোল বিভাগ
বর্ধমান-আসানসোল বিভাগ হল বর্ধমান ও আসানসোল শহরকে সংযোগকারী রেলপথ। ১০৬ কিলোমিটার (৬৬ মাইল) দীর্ঘ রেলপথটি হাওড়া–দিল্লি প্রধান রেলপথ, হাওড়া-গয়া-দিল্লি রেলপথ এবং হাওড়া-এলাহাবাদ-মুম্বাই রেলপথের অংশ। এটি পূর্ব রেলের অধীনস্থ। এই রেলপথের সাথে কালীপাহাড়ী-দামোদর সংযোগ রেলপথ (এই লাইনটি শুধুমাত্র মালবাহী ট্রেন ব্যবহার করে) কালীপাহাড়ী স্টেশন দ্বারা যুক্ত এবং  আসানসোল জংশন দ্বারা আসানসোল-আদ্রা লাইনের মাধ্যমে দক্ষিণ পূর্ব রেলওয়ের সাথে সংযুক্ত।
এমএমইউ সেবা
বর্ধমান-আসানসোল বিভাগে প্রথম এমইএমইউ সেবা ১১ জুলাই ১৯৯৪ সালে শুরু হয়েছিল।
বৈদ্যুতীকরণ
বর্ধমান-মানকরের সেক্টরটি ১৯৬৪-৬৫ সালে, মানকর-ওয়ারিয়া সেক্টর ১৯৬৫-৬৬ সালে এবং ১৯৬০-৬১ সালে ওয়ারিয়া-আসানসোল সেক্টরে বিদ্যুতায়িত হয়।
অণ্ডাল ইয়ার্ড
পূর্ব রেলের আসানসোল বিভাগের অণ্ডাল ইয়ার্ড বৃহত্তম পণ্য ইয়ার্ড। যান্ত্রিক রেটরদেরস সঙ্গে সজ্জিত একটি কুঁজের সাহায্যে ইয়ার্ডের মধ্যে ওয়াগন মার্শাল করা হয়। রানীগঞ্জ কয়লাখালিতে অবস্থিত ইয়ার্ডটি প্রতিদিন ১,৩০০ ওয়াগন কয়লা পরিচালনা করে এবং অন্যান্য উপকরণ সহ ৪,৪০০ ওয়াগন পরিচালনা করে। কয়লা ছাড়াও এটি ইস্পাত, পেট্রোলিয়াম পণ্য এবং বড় পার্সেল ট্র্যাফিক পরিচালনা করে।
গতিসীমা
বর্ধমান-আসানসোল বিভাগের বেশিরভাগই 'এ' শ্রেণির রেলপথ হিসাবে শ্রেণীবদ্ধ করা হয়, যেখানে ট্রেনগুলি প্রতি ঘণ্টায় ১৬০ কিলোমিটার পর্যন্ত গতিতে চলতে পারে, তবে কিছু অংশে গতিতে প্রতি ঘণ্টায় ১২০-১৩০ কিমিতে সীমাবদ্ধ। এই বিভাগে হাওড়া রাজধানী (হাওড়া ও নতুন দিল্লির মধ্যে) প্রতি ঘণ্টায় ৮৫.৮ কিমি গতিবেগ এবং শিয়ালদহ রাজধানী (শিয়ালদহ এবং নতুন দিল্লীর মধ্যে) গড়ে ৮৪.৭০ কিমি গতিতে চলাচল করে।
ব্যস্ত বিভাগ
বর্ধমান-আসানসোল প্রতিদিন ৫০ টি ট্রেন পরিচালনা করে এবং এটি ভারতীয় রেলওয়ের ব্যস্ততম বিভাগগুলির মধ্যে একটি।
রেলপথের পুনর্গঠন
১৯৫২ সালে পূর্ব রেল, উত্তর রেল ও উত্তর পূর্ব রেল গঠিত হয়। পূর্ব রেল মুঘলসরাইয়ের পূর্বে ইস্ট ইন্ডিয়ান রেলওয়ে কোম্পানি এবং বেঙ্গল নাগপুর রেলওয়ে নিয়ে গঠিত হয়েছিল। উত্তর রেল মুঘলসরাইয়ের পশ্চিমে ইস্ট ইন্ডিয়ান রেলওয়ে কোম্পানি, যোধপুর রেলওয়ে, বিকানির রেলওয়ে এবং ইস্টার্ন পাঞ্জাব রেলওয়ের একটি অংশ দিয়ে গঠিত হয়েছিল। উত্তর পূর্ব রেল ঔধ ও তিরহাট রেলওয়, আসাম রেলওয়ে এবং বোম্বে, বারোদা এন্ড সেন্ট্রাল ইন্ডিয়া রেলওয়ের একটি অংশ নিয়ে গঠিত হয়েছিল। পূর্ব মধ্য রেলওয়ে ১৯৯৬-৯৭ সালে নির্মিত হয়েছিল।
এম. সি. এশ্যর
thumb|200px|[[এশ্যর যাদুঘর, ডেন হাগ (দ্য হেগ)]] মাউরিৎস কোর্নেলিস এশ্যর (ওলন্দাজ: Maurits Cornelis Escher) (লেওভার্ডন, ১৭ই জুন, ১৮৯৮ – লারন, ২৭শে মার্চ, ১৯৭২) একজন ওলন্দাজ চিত্রলেখ শিল্পী (graphic artist)। তিনি গাণিতিক চিন্তাধারায় প্রভাবিত কাঠ, পাথর ও ধাতুর খোদাইকর্মের জন্য বিখ্যাত; অসম্ভব গঠন (impossible constructions), অসীমের সন্ধান (exploration of infinity) ও স্তরীকরণ (tesselation) তার কাজের বিশিষ্ট দিক। এছাড়া তার কাজের মধ্যকার অপটিক্যাল ইল্যুশন বা দৃষ্টিবিভ্রম সংক্রান্ত কাজগুলো বিশেষভাবে উল্লেখযোগ্য।
শৈশব
এশ্যর জন্মগ্রহণ করেছিলেন ১৭ জুন ১৮৯৮ সালে নেদারল্যান্ডের লীউয়ারডেন-এর একটি বাড়িতে।তিনি যে বাড়িতে জন্মগ্রহণ করেছিলেন, তা আজ প্রিন্সেসহফ সিরামিকস যাদুঘরের অংশ। তিনি ছিলেন পুর প্রকৌশলী জর্জ আর্নল্ড এসচার এবং তাঁর দ্বিতীয় স্ত্রী সারা গ্লাইচম্যানের কনিষ্ঠ পুত্র। ১৯০৩ সালে, পরিবার আর্নহমে চলে যায়, যেখানে তিনি ১৯১৮ সাল পর্যন্ত প্রাথমিক ও মাধ্যমিক বিদ্যালয়ে পড়াশোনা করেন। হারলেম-এ ১৯১৯ থেকে ১৯২২ খ্রিষ্টাব্দ পর্যন্ত লেখাপড়া করেন স্কুল অফ আর্কিটেকচার অ্যান্ড ওর্নামেন্টাল ডিযাইন-এ, যেখানে তিনি উডকাটিং-এর উপর বিশেষ দক্ষতা অর্জন করেন। তিনি অসুস্থ শিশু ছিলেন এবং তাকে সাত বছর বয়সে একটি বিশেষ স্কুলে স্থান দেওয়া হয়েছিল; কিন্তু তিনি দ্বিতীয় শ্রেণিতে ফেল করেন।
যদিও তিনি অঙ্কনে দক্ষতা অর্জন করেছিলেন, তবে তার গ্রেডগুলি সাধারণত কম ছিল।তিনি তেরো বছর বয়স হওয়ার আগেই তড়িৎ ও পিয়ানো শিক্ষা গ্রহণ করেছিলেন। ১৯২২ থেকে ১৯৩৪ পর্যন্ত তিনি ইতালিতে ছিলেন, এরপর ছিলেন সুইযারল্যান্ড এবং বেলজিয়াম-এ; ১৯৪১-এ তিনি নেদারল্যান্ডের বার্ন-এ স্থায়ী আবাস শুরু করেন। তিনি সংক্ষিপ্তভাবে আর্কিটেকচার অধ্যয়ন করেছিলেন, তবে তিনি বেশ কয়েকটি বিষয়কে ব্যর্থ হয়েছিলেন (আংশিকভাবে ত্বকের সংক্রমণের কারণে) এবং গ্রাফিক শিল্পী স্যামুয়েল জেসুরুন ডি মেসকিটার অধীনে অধ্যয়নরত থাকার সময় সজ্জাসংক্রান্ত কলাগুলি শিখেছিলেন।
শিক্ষা জীবনের ভ্রমণ
১৯২২ সালে, তার জীবনের একটি গুরুত্বপূর্ণ বছর, এসময় ইতালির মধ্য ফ্লোরেন্স, সান গিমিগানো, ভোল্টেরা, সিয়েনা এবং রাভেলো ভ্রমণ করে ভ্রমণ করেছিলেন। তাকে ইতালির গ্রামাঞ্চল মুগ্ধ করে। আলহাম্বরা-এর জটিল নকশা গুলো তাকে নানা ভাবে প্রভাবিত করতে থাকে।
পরবর্তী জীবন
১৯৩৫ সালে, ইতালির রাজনৈতিক আবহাওয়া (মুসোলিনির অধীনে) এসচারের কাছে অগ্রহণযোগ্য হয়ে ওঠে। রাজনীতির প্রতি তার কোনো আগ্রহ ছিলো না। সেই সময় মনে করেছিলেন নিজেকে নিজেস্ব চিন্তার মধ্যে মনোযোগী হতে হবে। তবে তিনি ধর্মান্ধতা এবং ভণ্ডামির বিরুদ্ধে ছিলেন। নেদারল্যান্ডসের ডাকঘর ১৯৩৫ সালে "এয়ার ফান্ড" এর জন্য একটি সেমি-ডাকটিকিট ডিজাইন করেছিলেন, এরপরে ১৯৪৪ সালে তিনি নেদারল্যান্ডসের স্ট্যাম্পগুলি ডিজাইন করেছিলেন। এই সবগুলিই সর্বজনীন ডাক ইউনিয়নের ৭৫ তম বার্ষিকীর জন্য ছিল; একই সময়ে সুরিনাম ও নেদারল্যান্ডস এন্টিলস-এর একটি আলাদা নকশা ব্যবহার করেছিল।
১৯৬২ সালে তিনি অসুস্থয হয়ে পরেন এবং কিছুদিনের জন্য কাজ বন্ধ রাখেন। পবর্তিতে তার চিত্রগুলো Escher on Escher নামে বই আকারে প্রকাশিত হয়। ১৯৫৫ সালে তাকে অর্ডার অফ অরেঞ্জ-নাসাউয়ের নাইটহডে ভূষিত করা হয়েছিল; পরে তাকে ১৯৬৭ সালে অফিসার করা হয়। ১৯৬৯ সালে তিনি তার শেষ কাজটি সম্পূর্ণ করেন। কাঠে খোঁদায় করে ৩ গুণ প্যাঁচালো একটি নকশা তৈরি করেন যার নাম দেন সাপ। সেটাকে এমনভাবে তৈরি করেন যা একটি বৃত্তের মাঝে ঘুরে প্যাঁচে আবদ্ধ থাকে।
গাণিতিকভাবে অনুপ্রাণিত কাজ
এশ্যর গাণিতিক ভাবে চিত্র অঙ্কন করার দিকে মনযোগী হন। এটি তার জনপ্রিয়তার খ্যাতি এবং শিল্পের জগতে তাকে যে সম্মানের এক নতুন সংযোগ স্থাপন করেছে।তার এই কাজ গুলো শিল্প জগতে এক মৌলিকত্ব এনে দেয়। তার এই কাজের গুণাবলী জনসাধারণের জন্য অত্যন্ত আকর্ষণীয় করে তুলেছিল।
টালিকরণ
এশ্যরের চিত্রের একটা বিশেষ দিক হলো টালিকরণ পদ্ধতি।টালিকরণ বলতে এক বা একাধিক জ্যামিতিক আকৃতির টালি দ্বারা এমনভাবে আবৃত করা বোঝায় যাতে টালিগুলির মাঝে কোন ফাকঁ বা উপরিপাতন না হয়। গাণিতিকভাবে টালিকরণ আরও উচ্চতর মাত্রার এবং নানা প্রকারের জ্যামিতিক আকৃতির মাধ্যমে প্রকাশ করা যায়।
আন্তর্জাতিক ক্রিকেটে কুমার সাঙ্গাকারার শতরানের তালিকা
thumb|[[কুমার সাঙ্গাকারা ৫৩টি আন্তর্জাতিক সেঞ্চুরি করেছেন।|alt=A Sri Lankan cricketer, side on, in his batting stance. He is wearing the blue uniform of the Sri Lanka national cricket team. A few spectators are seen in the background.]]
কুমার সাঙ্গাকারা মাতালে এলাকায় জন্মগ্রহণকারী বিখ্যাত শ্রীলঙ্কান ক্রিকেটার। শ্রীলঙ্কা জাতীয় ক্রিকেট দলের অন্যতম সদস্য ও উইকেট-রক্ষকের দায়িত্বপালনকারী সাঙ্গাকারা দলের অধিনায়কেরও দায়িত্ব পালন করেছেন। শুরুতে উইকেট-রক্ষকের ভূমিকায় অবতীর্ণ হলেও টেস্ট ক্রিকেটে ব্যাটিং গড় বৃদ্ধিকল্পে এ দায়িত্ব থেকে অব্যহতি নেন। তিনি একজন বামহাতি ও শীর্ষসারির ব্যাটসম্যান। টেস্ট খেলার পাশাপাশি একদিনের আন্তর্জাতিক ও টুয়েন্টি২০ আন্তর্জাতিকেও সমান অবদান রেখে চলেছেন। ইংরেজ ক্রিকেট লেখক পিটার রোবাক তাকে সবচেয়ে পরিচ্ছন্ন ও প্রতিশ্রুতিশীল ক্রিকেটার হিসেবে আখ্যায়িত করেছেন। মার্চ, ২০১৪ সাল পর্যন্ত তিনি টেস্ট ক্রিকেটে ৩৫টি ও একদিনের আন্তর্জাতিকে ১৮টি সেঞ্চুরি করে বিশেষ কৃতিত্ব প্রদর্শন করে চলেছেন।
আন্তর্জাতিক ক্রিকেট কাউন্সিলের বর্ণিত র‌্যাঙ্কিংয়ে একসময় তিনি বিশ্বের ১নং ব্যাটসম্যান হিসেবে টেস্ট ক্রিকেট রেটিংয়ে আরোহণ করেন। বর্ষসেরা ওডিআই ক্রিকেটার, আইসিসি বিশ্ব একাদশের টেস্ট দল এবং আইসিসি পিপল’স চয়েজ পুরস্কারের সবগুলোই ২০১১ সালে তাকে প্রদান করা হয়েছিল। এছাড়াও, ২০১২ সালে উইজডেন কর্তৃপক্ষ কর্তৃক তাকে বর্ষসেরা ক্রিকেটারের মর্যাদায় অভিষিক্ত করে।
বার্লিন ফ্যাশন সপ্তাহ
থাম্ব|অফিসিয়াল ফ্যাশন উইক বার্লিন তাঁবু ২০১২ সালের জানুয়ারীতে থাম্ব|মার্সিডিজ-বেঞ্জ ফ্যাশন উইক বার্লিন মরসুম স্প্রিং / গ্রীষ্ম ২০১৩ এ এস্কাডা স্পোর্ট শোয়ের উদ্বোধনী চেহারা বার্লিন ফ্যাশন সপ্তাহ ( বার্লিনার মোডওয়োচে ) জার্মানির বার্লিনে বার্ষিক (জানুয়ারি ও জুলাই মাসে) দু'বার অনুষ্ঠিত একটি ফ্যাশন সপ্তাহ । ২০০৭ সালের জুলাই মাসে এটি প্রতিষ্ঠার পর থেকে এটি তার অনেক সৃজনশীল তরুণ ডিজাইনারদের মাধ্যমে দুর্দান্ত কাজের মাধ্যমে আন্তর্জাতিক মনোযোগ অর্জন করেছে, যারা বার্লিনের ফ্যাশন রাজধানীতে নিজেদের বিকাশ করছে।। ২০১১ সালের জুলাই থেকে, ব্র্যান্ডেনবুর্গ গেটের সামনে এই অনুষ্ঠানটিতে অংশ নিয়েছেন।
মার্সিডিজ-বেঞ্জ ফ্যাশন সপ্তাহের প্রধান স্পনসর। সর্বশেষ বার্লিন ফ্যাশন সপ্তাহটি মধ্যে অনুষ্ঠিত হয়েছিল, পরবর্তীটি সময়টি  এ নির্ধারিত রয়েছে।
তরুণ ফ্যাশন
বসন্ত / গ্রীষ্মে ২০১২ মরসুমের পর থেকে, মার্সেডিস-বেঞ্জ ফ্যাশন সপ্তাহে এলির সহযোগিতায় একচেটিয়া শোতে তরুণগণ আন্তর্জাতিক প্রতিভা দেখায়। ফ্যাশন উদ্যোক্তারা আপনার ফ্যাশন ব্যবসায় প্রতিযোগিতা শুরু করেন। তরুণ ডিজাইনারদের জন্য আরেকটি গুরুত্বপূর্ণ অনুষ্ঠান ডিজাইনার ফর টুমোর অ্যাওয়ার্ড, যা প্রতি গ্রীষ্মের মরসুমে অনুষ্ঠিত হয়। বিখ্যাত ডিজাইনার মার্ক জ্যাকবসের অন্তর্ভুক্ত একটি জুরি এমন একজন বিজয়ীকে বেছে নেন যা পরের শীত মৌসুমে নিজের শো উপস্থাপন করতে সক্ষম হবে। আর একটি বিশেষত্ব হলো বার্লিন উ-বান ফ্যাশন শো, যা ইউ৫ লাইনের একটি চার্টার্ড ট্রেনে স্থান পায়।
ফ্যাশন মেলা
বিভিন্ন বাণিজ্য মেলা বার্লিন ফ্যাশন সপ্তাহের একটি অত্যাবশ্যকীয় অংশ, যেমনঃ ব্রিড এবং বাটার, প্রিমিয়াম ফেয়ার, ব্রাইট ট্রেডশো, (ক্যাপসুল), শো অ্যান্ড অর্ডার, প্যানোরামাবার্লিন এবং দ্য গ্যালারী বার্লিন । মার্সিডিজ-বেঞ্জের শোফ্লুর, শোফ্লুর বার্লিন, ল্যাভেরা শোফ্লুর, গ্রিনশোরুম এবং এথিকাল ফ্যাশন শোয়ের শোভাজনগুলি ব্যাপকভাবে পরিচিত।
স্টাইলনাইট
বার্লিন-ভিত্তিক ডিজাইনার মাইকেল মাইকেলসকির স্টাইলনিটি বার্লিন ফ্যাশন শোতে স্থান পেয়েছিল এবং অত্যাধুনিক ফ্যাশনের সাথে মিলিত বিভিন্ন শিল্প শাখার অস্বাভাবিক পরিবেশনের জন্য বিশ্বব্যাপী বিখ্যাত হয়ে ওঠে। লেডি গাগা, হার্টস, আলফাভিল এবং ইকনা পপের মত গায়ক বা গায়িকারা স্টাইলনাইটে অনুষ্ঠান করেন। মডেলদের বাছাইয়ের ক্ষেত্রে মাইকেলসকিও অ-মূলধারার উপায়গুলো বেছে নেন, কারণ তিনি মারিও গালার মতো একটি অক্ষম মডেল (নকল পায়ের) বা এভলিন হলের মতো ৬০ বছর বয়সের মডেলদের নিয়োগ করেছিলেন। খ্যাতিমান মহিলা মডেল টনি গার্ন প্রতিটি অনুষ্ঠানেরই অংশ।
চন্দ্রপুর জেলা
চন্দ্রপুর জেলা (পূর্বে চন্দ জেলা নামে পরিচিত), ভারতে র মহারাষ্ট্র রাজ্যের নাগপুর বিভাগে র একটি জেলা। ১৯৮১ সালে গড়চিরোলি এবং সিরোনচা তালুক পৃথক জেলায় বিভক্ত হওয়া অবধি চন্দ্রপুর ভারতের বৃহত্তম জেলা ছিল। ২০১১ সালে এই জেলার জনসংখ্যা ছিল ২,২০৪,৩০৭ জন ।
চন্দ্রপুর জেলাটি সুপার তাপ বিদ্যুৎ কেন্দ্রের জন্য পরিচিত; এছাড়া জেলাতে ওয়ার্ধা উপত্যকায় কয়লাখনির জন্যেও জেলার পরিচিতি রয়েছে । চন্দ্রপুরে চুনাপাথরের বিশাল আকর রয়েছে যা জেলার সিমেন্টশিল্পের প্রধান কাঁচামাল।
জেলায় অবস্থিত তাডোবা অন্ধারি ব্যঘ্র প্রকল্প টি ভারতের আঠাশটি ব্যাঘ্র সংরক্ষণ প্রকল্পের মধ্যে অন্যতম। ২০১৫ সালের বাঘের গণনায় দেখা গেছে যে মহারাষ্ট্রের ১৭০টি টি বাঘের মধ্যে ১২০ টি চন্দ্রপুর জেলার বাসিন্দা ।
বিভাগ
চন্দ্রপুর জেলাতে ২৩ টি সেন্সাস শহর এবং১৭৯২ টি গ্রাম রয়েছে। জেলাটি ১৫টি তালুকে বিভক্ত
জনমিতি
২০১১ সালের জনগণনা অনুসারে চন্দ্রপুর জেলার জনসংখ্যা ২,২০৪,৩০৭ জন,যা প্রায় কুয়েত বা মার্কিন যুক্তরাষ্ট্রের নেভাদা রাজ্যে র সমান । এই জেলার জনসংখ্যার ঘনত্ব প্রতি বর্গকিলোমিটারে ১৯৩ জন (৫০০ জন / বর্গ মাইল)। ২০০১-২০১১ এর দশকে এর জনসংখ্যার বৃদ্ধির হার ছিল ৬.৪৩%। জেলার প্রতি ১০০০ জন পুরুষ পিছু ৯৬১ জন মহিলা রয়েছেন এবং সাক্ষরতার হার ৮০.০১%। জেলার ১৭.১% জনগণ তফশিলী জাতিভুক্ত এবং ১৫.৮% জনগণ তফশিলী উপজাতিভুক্ত।
ভূগোল
চন্দ্রপুর জেলাটি মহারাষ্ট্র রাজ্যের পূর্বপ্রান্তে বিদর্ভ অঞ্চলের পূর্ব অংশে অবস্থিত। এটি নাগপুর বিভাগের একটি অংশ। চন্দ্রপুর জেলাটি ১৯.৩০’উত্তর ও ২০.৪৫’ উত্তর অক্ষাংশ এবং ৭৮.৪৬ ’পূর্ব দ্রাঘিমাংশের মধ্যে অবস্থিত। জেলাটি উত্তরে ভান্ডারা ও নাগপুর জেলা, এর পশ্চিম পাশে ওয়ার্ধা ও যাবতমল জেলা, পূর্বে গড়চিরোলি জেলা এবং দক্ষিণ দিকে তেলেঙ্গানা রাজ্যের কোমারাম ভীম ও আদিলাবাদ জেলা দ্বারা বেষ্টিত।
অর্থনীতি
এই Chandrapur জেলা করেছে বড় আমানত হল কয়লা. জেলা রয়েছে চুনাপাথর খনি উৎপাদন জন্য সিমেন্ট. এই Chandrapur সুপার থার্মাল পাওয়ার স্টেশন দ্বারা পরিচালিত মহারাষ্ট্র প্রদেশ পাওয়ার জেনারেশন কোম্পানি লিমিটেড একটি তাপ বিদ্যুৎ কেন্দ্র. এই Chandrapur ইস্পাত খাদ উদ্ভিদ, একটি পাবলিক সেক্টর ইউনিট উৎপাদন জড়িত ম্যাঙ্গানিজ ভিত্তি করে, ferro-alloys.
রিক্কি ক্লার্ক
রিক্কি ক্লার্ক (Rikki Clarke; জন্ম: ২৯ সেপ্টেম্বর, ১৯৮১) এসেক্সের অরসেট এলাকায় জন্মগ্রহণকারী সাবেক ইংরেজ আন্তর্জাতিক ক্রিকেটার। ইংল্যান্ড ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। ২০০১ সালে লিস্ট এ ও ২০০২ সালে প্রথম-শ্রেণীর ক্রিকেটে অভিষেক ঘটে তার। পরের বছর ইংল্যান্ডের একদিনের আন্তর্জাতিক দলের পক্ষে খেলেন। পরবর্তীতে ২০০৩ সালে নিজের প্রথম টেস্টে অংশ নেন। সবমিলিয়ে ২০০৩ থেকে ২০০৬ সালের মধ্যে মাত্র দুইটি টেস্টে অংশগ্রহণ করার সুযোগ পান। উভয় টেস্টেই দলের প্রতিপক্ষ ছিল বাংলাদেশ দল। এছাড়াও, ২০টি একদিনের আন্তর্জাতিকে অংশ নিয়েছেন তিনি।
ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার, সারে ও ওয়ারউইকশায়ার দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিংয়ে পারদর্শী ছিলেন ‘ক্লার্কি ক্রাউচি’ ডাকনামে পরিচিত রিক্কি ক্লার্ক।
প্রথম-শ্রেণীর ক্রিকেট
ব্রডওয়াটার স্কুলে অধ্যয়ন করেছেন তিনি। এরপর, গোডালমিং কলেজে পড়াশুনো করেছেন। ২০০০ সালে সারে দলের পক্ষে পেশাদারী পর্যায়ের ক্রিকেটে অংশগ্রহণের মাধ্যমে খেলোয়াড়ী জীবনের সূত্রপাত ঘটান।
২০০২ সাল থেকে রিক্কি ক্লার্কের প্রথম-শ্রেণীর খেলোয়াড়ী জীবন চলমান রয়েছে। ২০০১ সালে সারের দ্বিতীয় একাদশ চ্যাম্পিয়নশীপের শিরোপা বিজয়ে ভূমিকা রাখেন। ২০০২ সালে কেমব্রিজ ইউসিসিই’র বিপক্ষে অভিষেক ঘটা প্রথম-শ্রেণীর খেলায় শতরান করেন। এরপর, টানটনে সমারসেটের বিপক্ষে দর্শনীয় ১৫৩ রানের অপরাজিত ইনিংস খেলেছিলেন। ঐ বছর সারে দলের চ্যাম্পিয়নশীপের শিরোপা লাভে সহায়তা করেন। ফলশ্রুতিতে এনবিসি ডেনিস কম্পটন পুরস্কার লাভ করেন।
২০০৬ সালে তিনি নিজস্ব প্রথম ও একমাত্র সহস্র রানের মাইলফলক স্পর্শ করেন। ওয়ারউইকশায়ারে স্থানান্তরিত হবার পূর্বে কোন মৌসুমেই ২২-এর অধিক প্রথম-শ্রেণীর উইকেট লাভে সক্ষম হননি। ২০০৭ সাল শেষে সারে দল ত্যাগ করেন ও ডার্বিশায়ার ক্লাবে যুক্ত হন। ২০০৭ সালে সারে দল থেকে পরিত্যাজ্য হন ও নতুনভাবে টিকে থাকার লড়াইয়ে অবতীর্ণ হন।
সারে অধ্যায়
২০০১ সালে সারের দ্বিতীয় একাদশ দলের চ্যাম্পিয়নশীপের শিরোপা বিজয়ী দলে কিছু সুন্দর ক্রীড়াশৈলী প্রদর্শনের কারণে পরবর্তী মৌসুমে তাকে দ্রুত প্রথম একাদশে ঠাঁই দেয়া হয়। প্রথম-শ্রেণীর ক্রিকেটের অভিষেক খেলায় কেমব্রিজ ইউসিসিই দলের বিপক্ষে ১০৭ রানের অপরাজিত ইনিংস খেলেন। এছাড়াও, সমারসেটের বিপক্ষে ১৫৩ রানের ইনিংস খেলেছিলেন তিনি। ৫০-এর অধিক গড়ে ৭৭১ রান তুলেন। ফলশ্রুতিতে, ২০০২ সালে ক্রিকেট রাইটার্স ক্লাব কর্তৃক বর্ষসেরা তরুণ ক্রিকেটার ও এনবিসি ডেনিস কম্পটন পুরস্কার লাভ করেন।
২০০৪ সালে ঘরোয়া ক্রিকেটে মোটেই সুবিধে করতে পারেননি। প্রথম-শ্রেণীর ক্রিকেটে তার ব্যাটিং গড় ছিল মাত্র ৩১.১৭ ও সব মিলিয়ে ঐ মৌসুমে মাত্র নয় উইকেট লাভ করেছিলেন। একদিনের খেলায় তার খেলার মান আরও বাজে প্রকৃতির ছিল। ১১ ইনিংসে তিনি মাত্র একবার অর্ধ-শতরানের ইনিংস খেলেছিলেন। ২৯ এপ্রিল তারিখে ৫০ ওভারের খেলায় তিনি মাত্র ২৮ বলে ৮২ রানের দূর্দান্ত ইনিংস খেলেন। ঐ ইনিংসে তিনি নয়টি চার ও ছয়টি ছক্কা হাঁকিয়েছিলেন। ফলশ্রুতিতে, গ্লুচেস্টারশায়ারের বিপক্ষে সারে দল ৪৯৪/৫ রান তুলতে সক্ষম হয়।
অধিনায়কত্ব লাভ
২০০৬ সালে তাকে সারে ক্লাবের সহঃ অধিনায়কের মর্যাদা দেয়া হয়। মার্ক বুচারের পরিবর্তে তাকে অধিনায়কের দায়িত্ব প্রদানের উদ্দেশ্যেই এ অভিজ্ঞতা লাভের জন্যে এ সুযোগ দেয়া হয়। ঐ বছর টুয়েন্টি২০ কাপে সারে দলের নেতৃত্ব ভার তার উপর অর্পণ করা হয়।
মে মাসে ইংল্যান্ড ক্রিকেট বোর্ড কর্তৃক আন্তর্জাতিক খেলোয়াড় ও ইংল্যান্ডের পক্ষে বিবেচিতদেরকে নিয়ে ২৫-সদস্যের উন্নয়ন দল গঠন করা হয়। ঐ দলে রিক্কি ক্লার্ককে প্রথমবারের মতো অন্তর্ভুক্ত করা হয়। তবে, অন্তর্ভুক্তি সত্ত্বেও তাকে ঐ গ্রীষ্মে ইংল্যান্ড দল থেকে উপেক্ষার শিকার হতে হয় ও ইংল্যান্ডের অগোছালো ওডিআই দলে তালিকার বাইরে থেকে খেলোয়াড়দেরকে রাখা হয়। ২০০৭ সালে সারে দলের পক্ষে মাত্র দশটি প্রথম-শ্রেণীর খেলায় অংশ নিয়েছিলেন তিনি। ৩০১ রান ও ১৫ উইকেট পান।
ডার্বিশায়ার অধ্যায়
অক্টোবর, ২০০৭ সালে ডার্বিশায়ার দ্বিতীয় একাদশের অধিনায়ক হিসেবে ২০০৮ সালের জন্যে চুক্তিতে উপনীত হবার কথা ঘোষণা করা হয়। তবে, বেশ কয়েকটি ক্লাব থেকে তাকে আকর্ষণীয় প্রস্তাবনা দেয়া হয়েছিল। এরফলে, সারে দলের সাথে দুই বছরের বর্দ্ধিত মেয়াদ থেকে নিজেকে গুটিয়ে নেন। এ প্রসঙ্গে তিনি মন্তব্য করেন যে, পরিবর্তন প্রয়োজন হয়ে পড়েছিল।
২০০৮ সালে ডার্বিশায়ারের অধিনায়ক হিসেবে স্থানান্তরিত হন। তবে, তাকে দূর্ভাগ্যের কবল পড়তে হয়। রান খরায় ভোগাসহ কোচিং কর্মকর্তাদের সাথে দূরত্ব সম্পর্ক থাকায় আগস্ট মাসে তাকে পদত্যাগ করতে হয়। শেষোক্ত ক্লাবে সময়ে সময়ে অধিনায়কের দায়িত্বে থাকতেন ও আশাবাদ ব্যক্ত করতেন যে হয়তোবা ইংল্যান্ড দল নির্বাচকমণ্ডলী তার নেতৃত্ব আকৃষ্ট হয়ে তাকে দলে যুক্ত করবে।
ক্লার্ক আশাবাদ ব্যক্ত করেন যে, ডার্বিশায়ারের পক্ষে যোগ দেয়ার ফলে ইংল্যান্ড দলে খেলার সম্ভাবনা জোড়ালো হবে। তবে, ২০০৮ সালে দলকে নেতৃত্ব দিয়ে রান খরায় ভুগেন ও এক পর্যায়ে অধিনায়কত্ব ত্যাগ করতে হয়। এ সময়ে তিনি ব্যাট হাতে নিয়ে ২১ গড়ে রান সংগ্রহসহ আটটি প্রথম-শ্রেণীর খেলায় ৩৮ গড়ে উইকেট পেয়েছিলেন। কেবলমাত্র মে মাসে ওয়ারউইকশায়ারের বিপক্ষে অধিনায়ক থাকা অবস্থায় একটি প্রথম-শ্রেণীর অর্ধ-শতরান করতে পেরেছিলেন। এক পর্যায়ে আরও অবনতি হলে নিজেকে দলের বাইরে রাখতে বাধ্য হন। তার খেলায় নেতিবাচক প্রভাব ফেলার খেসারতস্বরূপ ২০০৮ সাল শেষ হবার পূর্বেই তাকে অধিনায়কত্ব থেকে প্রত্যাহার করে নেয়া হয়। এক বছর ঐ ক্লাবে কাটানোর পর ২০০৯ সালের শুরুতে ওয়ারউইকশায়ারের সদস্য হন। ২০১৭ সালের সূচনালগ্নে পুনরায় সারে দলে ফিরে যান।
দল পরিবর্তন
কয়েক সপ্তাহ বাদেই ওয়ারউইকশায়ারে যোগ দেন। এ পর্যায়ে তার খেলোয়াড়ী জীবনে বিরাট প্রভাব ফেলে। শারীরিক সচেতনতার অংশ হিসেবে ক্রিকেট পরিচালক অ্যাশলে জাইলসের নির্দেশনায় তাকে বেশ পরিশ্রমী হতে হয়। ওয়ারউইকশায়ারের বোলিং কোচ গ্রেইম ওয়েলচের সহযোগিতায় ধারাবাহিকতাপূর্ণ বোলিং করতে থাকেন। ২০১০ সালে প্রথমবারের মতো পাঁচ-উইকেট পান। ২০১১ সালে প্রথম-শ্রেণীর ক্রিকেটে ঐ সময়ে তার ব্যক্তিগত সেরা ৪৬ উইকেট লাভ করেন।
ডার্বিশায়ারের পক্ষে এক মৌসুম সফলভাবে খেলতে না পারায় সেপ্টেম্বর, ২০০৮ সালে ওয়ারউইকশায়ারের সাথে তিন বছর মেয়াদে চুক্তিতে আবদ্ধ হন তিনি। দীর্ঘদিন ধরে ওয়ারউইকশায়ার কর্তৃপক্ষ ক্লার্কের প্রতি আগ্রহান্বিত ছিল। ক্লাবের ক্রিকেট পরিচালক অ্যাশলে জাইলস মন্তব্য করেন যে,
"বাংলাদেশে আমি রিক্কি’র সাথে ইংল্যান্ডের সদস্যরূপে খেলেছি। তাকে সর্বদাই প্রতিভাবান ও চিত্তাকর্ষক ক্রিকেটার হিসেবে বিবেচিত করতাম। এ মুহূর্তে হয়তোবা তার মাঝে প্রতিভার ঘাটতি রয়েছে। তবে, এক সময় ঠিকই এগুলো বেরিয়ে আসবে। তার মাঝে অপার সম্ভাবনা রয়েছে ও আমাকেই তা বের করতে হবে। তার ন্যায় শীর্ষমানের ক্রিকেটারের কাছ থেকে প্রশিক্ষণার্থীরা তার কাছ থেকে অভিজ্ঞতা লাভ করবে।"
- অ্যাশলে জাইলস
স্বর্ণালী সময়
২০০৮ সাল শেষে ওয়ারউইকশায়ার দল কাউন্টি চ্যাম্পিয়নশীপের প্রথম বিভাগে উত্তরণ ঘটায়। এপ্রিল, ২০০৯ সালের শেষদিকে এজবাস্টনে হ্যাম্পশায়ারের বিপক্ষে রিক্কি ক্লার্ক অপূর্ব খেলেন। প্রথম ইনিংসে তিনি ২/৬৩ বোলিং পরিসংখ্যান গড়েন। এরপর, ৮৬ বলে ১১২ রানের দূর্দান্ত ইনিংস উপহার দেন। ফলশ্রুতিতে, ওয়ারউইকশায়ার দল প্রতিপক্ষের প্রত্যুত্তরে ৬৩০/৮ তুলে ইনিংস ঘোষণা করে। মে, ২০১০ সালে কেন্টের বিপক্ষে খেলায় তিনি প্রথম-শ্রেণীর ক্রিকেটে প্রথমবারের মতো পাঁচ-উইকেট লাভ করেন। তার বোলিং পরিসংখ্যান ছিল ৬/৬৩। ঐ মৌসুমে ১৫টি চ্যাম্পিয়নশীপের খেলায় অংশ নিয়ে ২৩.২১ গড়ে ৩২ উইকেট লাভ করেছিলেন। এছাড়াও, একটি শতরান সহযোগে ২৯.২৬ গড়ে ৬৭৩ রান তুলেন।
এপ্রিল, ২০১১ সালে কাউন্টি চ্যাম্পিয়নশীপের খেলায় দ্বিতীয়বারের মতো পাঁচ-উইকেট পান। সমারসেটের বিপক্ষে ৫/১০ বোলিং পরিসংখ্যান গড়ে প্রতিপক্ষকে ৫০ রানে গুটিয়ে ইনিংস বিজয়ে ভূমিকা রাখেন। ঐ বছরের শেষদিকে ওয়ারউইকশায়ার কর্তৃপক্ষ তাকে ক্যাপ প্রদান করে। আগস্টে ল্যাঙ্কাশায়ারের বিপক্ষে খেলায় তিনি নয়টি ক্যাচ মুঠোয় পুড়েন। এরফলে, উইকেট-রক্ষকবিহীন অবস্থায় ওয়ালি হ্যামন্ডের খেলায় সর্বাধিক ক্যাচ নেয়ার রেকর্ডের সাথে নিজেকে যুক্ত করেন। ঐ মৌসুম শেষে তার সাথে ক্লাবের চুক্তিনামা শেষ হয়ে যায়। এরফলে, সাসেক্স দল এ সুযোগ কাজে লাগায় ও তাকে চুক্তিতে আবদ্ধ হবার আমন্ত্রণ জানায়। তাসত্ত্বেও, নতুনভাবে দুই বছরের চুক্তিতে স্বাক্ষর করলেও প্রত্যাশা করা হয়েছিল যে তিনি হয়তোবা সাসেক্স দলে যোগ দিবেন। সেখানে তিনি একদিনের খেলাগুলোয় উপরের দিকে ব্যাটিংয়ে নামবেন। তবে, সেপ্টেম্বরে তাদের প্রস্তাবনা ফিরিয়ে দেন। এর পরপরই ঐ মৌসুমে তিনি তার একমাত্র প্রথম-শ্রেণীর শতরানের ইনিংস খেলেন। নটিংহ্যামশায়ারের বিপক্ষে ১০১ বলে ১২৬ রানের দূর্দান্ত ইনিংস উপহার দেন। ঐ মৌসুম শেষে ১৫ খেলায় অংশ নিয়ে ২৬.৫৭ গড়ে ৫৫৮ রান সংগ্রহ করেছিলেন। নটিংহ্যামশায়ারের বিপক্ষে শতরানের পর মৌসুমের শেষদিকে তিনি আরও দুইটি অর্ধ-শতরানের ইনিংস খেলেন।
২০১২ সালের কাউন্টি চ্যাম্পিয়নশীপে ল্যাঙ্কাশায়ারের বিপক্ষে একটি শতরান করেন তিনি। দলের সংগ্রহ ৮১/৭ থাকা অবস্থায় ব্যাট হাতে নামেন। ড্যারেন ম্যাডি’র সাথে ২২৪ রানের জুটি গড়েন। তাদের মধ্যকার সংগ্রহটি অষ্টম উইকেটে ওয়ারউইকশায়ারের রেকর্ডের চেয়ে চার রান কম ছিল।
সারে দলে প্রত্যাবর্তন
২০০২ সালের পর প্রথমবারের মতো ২০১৮ সালে সারে দল ষোলো বছরের মধ্যে প্রথমবার শিরোপা জয়ী হয়। ৪৯ উইকেটসহ ৫০০ রান তুলেশিরোপা বিজয়ে ভূমিকা রাখেন। ফলশ্রুতিতে, ৩৮ বছর বয়সী রিক্কি ক্লার্ককে পিসিএ’র বর্ষসেরা খেলোয়াড়ের সংক্ষিপ্ত তালিকায় রাখা হয়। ২০১৯ সালেও ব্যক্তিগতভাবে সেরা অবস্থানে ছিলেন। এ বছর সারের বর্ষসেরা সেরা খেলোয়াড় হিসেবে নামাঙ্কিত হন। এ পর্যায়েও চ্যাম্পিয়নশীপে দলের সর্বাপেক্ষা নির্ভরযোগ্য অল-রাউন্ডার হিসেবে বিবেচিত হন। টি২০ দল থেকে নিজেকে গুটিয়ে নেন।
আন্তর্জাতিক ক্রিকেট
সমগ্র খেলোয়াড়ী জীবনে দুইটিমাত্র টেস্ট ও বিশটি একদিনের আন্তর্জাতিকে অংশগ্রহণ করেছেন রিক্কি ক্লার্ক। সবগুলো টেস্টই বাংলাদেশের বিপক্ষে খেলেছিলেন তিনি। ২১ অক্টোবর, ২০০৩ তারিখে ঢাকায় স্বাগতিক বাংলাদেশ দলের বিপক্ষে টেস্ট ক্রিকেটে অভিষেক ঘটে তার। এরপর, ২৯ অক্টোবর, ২০০৩ তারিখে চট্টগ্রামে একই দলের বিপক্ষে সর্বশেষ টেস্টে অংশ নেন তিনি।
২১ বছর বয়সে ইংল্যান্ড দলে দ্রুত তার অন্তর্ভুক্তি ঘটে। ২০০৩ সালের শুরুরদিকে ঘরোয়া ক্রিকেটে আরও কিছু দূর্দান্ত ক্রীড়ানৈপুণ্য প্রদর্শনের কারণে ইংল্যান্ড দলের পক্ষে খেলার সুযোগ লাভ করেন। ওল্ড ট্রাফোর্ডে পাকিস্তানের বিপক্ষে একদিনের আন্তর্জাতিকে অভিষেক ঘটে তার। ওডিআইয়ে নিজস্ব প্রথম বলেই উইকেট লাভের কৃতিত্ব প্রদর্শন করেন তিনি। এ সাফল্যটি তিন দশকের মধ্যে প্রথম ইংরেজ ক্রিকেটারের সাফল্য ছিল। তবে, সামগ্রিকভাবে খেলায় তিনি দূর্বলমানের ক্রীড়াশৈলী প্রদর্শন করেছিলেন। সুইপ শট মারতে গিয়ে পায়ের ফাঁক দিয়ে শূন্য রানে বিদেয় নেন। এছাড়াও, ৭.২ ওভার বোলিং করে ৪১ রান খরচ করেন। তাসত্ত্বেও, ঐ গ্রীষ্মের বাদ-বাকী ওডিআইয়ে তাকে দলে রাখা হয়। এ পর্যায়ে মাত্র তিন উইকেট পেয়েছিলেন ও সর্বোচ্চ সংগ্রহ করেছিলেন মাত্র ৩৭ রান।
টেস্ট অভিষেক
কুঁচকিতে আঘাত লাভের কারণে অ্যান্ড্রু ফ্লিনটফকে দলের বাইরে রাখা হলে ২০০৩-০৪ মৌসুমে বাংলাদেশ সফরে তাকে দলে অন্তর্ভুক্ত করা হয়। বাংলাদেশ সফরে টেস্ট দলে ছিলেন। ঢাকায় তার টেস্ট অভিষেক পর্ব সম্পন্ন হয়। তবে, খেলায় তিনি সুবিধে করতে পারেননি। একটি অর্ধ-শতরানের ইনিংস খেলেন ও দুই টেস্টে বেশ মিতব্যয়ী বোলিং করেন।
অবশ্য চট্টগ্রামে তুলনামূলকভাবে ভালো খেলেন। প্রথম ইনিংসে ৫৫ রান সংগ্রহের পর দ্বিতীয় ইনিংসে দ্রুতগতিতে ১৬ বলে ২৭ রানের ঝড়ো ইনিংস খেলে দলের ইনিংস ঘোষণায় সবিশেষ ভূমিকা রাখেন। এছাড়াও, বল হাতে নিয়ে তিন উইকেট দখল করেন। প্রথম ইনিংসে তার বোলিং পরিসংখ্যান ছিল ৭-৪-৭-২। ঐ খেলায় তার দল জয়লাভ করেছিল। তবে, এর পর থেকেই তার খেলায় স্থবিরভাব লক্ষ্য করা যায়।
শ্রীলঙ্কার বিপক্ষে ওডিআই সিরিজের প্রথমটিতে অংশ নেন। খেলায় তার দল শোচনীয়ভাবে দশ উইকেটে পরাভূত হয়। এরপর, ঐ সফরে তাকে আর খেলার জন্যে মনোনীত করা হয়নি। ঐ মৌসুমের শীতকালে ইংল্যান্ড দল ওয়েস্ট ইন্ডিজ গমন করে। সাত ওডিআই নিয়ে গড়া সিরিজের পাঁচটিতে তার অংশগ্রহণ ছিল। পুরোপুরি ব্যর্থতার পরিচয় দিয়েছিলেন তিনি। চার ইনিংসের কোনটিতে দুই অঙ্কের কোটা স্পর্শ করতে পারেননি। সবমিলিয়ে ১৮ ওভার বোলিং করে ১০৮ রান খরচায় তিন উইকেট পান। মে মাসের শুরুতে ঐ সফরটি শেষ হয়। এ পর্যায়ে তার আন্তর্জাতিক খেলোয়াড়ী জীবন গুরুতর ঝুঁকিতে অবস্থান করে।
ওয়েস্ট ইন্ডিজের মুখোমুখি
তবে, ২০০৪ সালের গ্রীষ্মের শুরুতে অ্যান্ড্রু ফ্লিনটফ ও মার্কাস ট্রেসকোথিকের আঘাতের কারণে আরও একবার খেলার সুযোগ পান। লিডসে সফররত ওয়েস্ট ইন্ডিজ দলের বিপক্ষে ওডিআই খেলার জন্যে তাকে দলে রাখা হয়। তবে, আবারও ব্যর্থ হন। চার ওভার ৩০ রান দেন তিনি। ফলশ্রুতিতে, দল নির্বাচকমণ্ডলী তাকে দল থেকে বাদ দেন ও আর তাকে ইংল্যান্ডের পক্ষে খেলানো হয়নি। ২০০৫ সালে তুলনামূলকভাবে বেশ ভালোমানের খেলা উপহার দেন। একাডেমি দলের পক্ষে বিদেশ গমনের সুযোগ পান।
২০০৬ সালে তার ভাগ্যের মোড় ঘুরে যায়। ব্যক্তিগত সর্বোচ্চ ২১৪ রান সংগ্রহসহ ৬৪.৬৬ গড়ে রান তুলেন। পাকিস্তান গমনার্থে ইংল্যান্ডের একদিনের দলে তাকে খসড়া তালিকায় রাখা হয়। লর্ডসের ব্যাটিং অনুপযোগী পিচে ৩৯ রান তুলেন। তবে, তিন খেলায় আর মাত্র ৪৫ রান যুক্ত করতে পেরেছিলেন তিনি। ওয়েস্ট ইন্ডিজের মাটিতে বল হাতে ব্যর্থ হবার নেয় ১০.৫ ওভারে ৬৪ রান খরচায় এক উইকেট পান। ২০০৬ সালের চ্যাম্পিয়ন্স ট্রফি প্রতিযোগিতায় তাকে যুক্ত করা হয়। তবে, তাকে খেলানো হয়নি। এছাড়াও, ইংল্যান্ড এ দলের সফরেও ব্যর্থ হয়েছিলেন।
খেলার ধরন
দীর্ঘদেহী, মজবুত গড়নের অধিকারী রিক্কি ক্লার্ক ব্যাট হাতে বেশ ভারসাম্য বজায় রেখে ব্যাটিং কার্য পরিচালনা করেন ও বল হাতে কার্যকরী তীক্ষ্ণগতিসম্পন্ন পেস বোলিং করতেন। ২০১১ সালে লিভারপুলে প্রথম-শ্রেণীর ক্রিকেটের এক ইনিংসে সাতটি ক্যাচ নিয়ে বিশ্বরেকর্ড গড়েন। এরফলে, ইংল্যান্ড দল নির্বাচকমণ্ডলী নতুনভাবে তাকে নজর দিতে শুরু করে। তবে, ব্যাট, বল ও ফিল্ডিংয়ে তার এ সফলতা কেবলমাত্র ঘরোয়া ক্রিকেটেই হয়েছিল। তাকে বেশ বড় মাপের খেলোয়াড় হিসেবে বিবেচনায় আনা হয়েছিল। কিন্তু, তার শুভাকাঙ্খীদের এ প্রত্যাশা পূরণে পূর্ণাঙ্গভাবে ব্যর্থ হয়েছিলেন।
২০১০ থেকে ২০১২ সালের মধ্যে বল হাতে ২০-এর নিচে গড়ে রান দেন। ২০১২ সালে ব্যাট হাতে ৪৫-এর অধিক গড়ে তিনটি শতরান সহযোগে ওয়ারউইকশায়ারের কাউন্টি চ্যাম্পিয়নশীপের শিরোপা বিজয়ে বিশাল ভূমিকা পালন করেন। ফলশ্রুতিতে ২০১৩ সালের আইসিসি চ্যাম্পিয়ন্স ট্রফির ৩০-সদস্যের প্রাথমিক দলে তাকে ঠাঁই দেয়া হয়। ২০১৫ সালে পিসিএ’র সর্বাপেক্ষা মূল্যবান খেলোয়াড়দের তালিকায় চতুর্থ স্থান লাভ করেন তিনি। এছাড়াও, ২০১৫ সাল শেষে ন্যাটওয়েস্ট ব্ল্যাস্ট টি২০ প্রতিযোগিতায় সর্বাপেক্ষা মিতব্যয়ী নিয়মিত বোলারের মর্যাদাপ্রাপ্ত হন।
গণেশ থাপা
গণেশ থাপা (गणेश थापा) একজন নেপালী ক্রীড়া ব্যক্তিত্ব যিনি অখিল নেপাল ফুটবল সংঘের প্রাক্তন সভাপতি। তিনি ২০০১ থেকে ২০০৯ সাল পর্যন্ত দক্ষিণ এশীয় ফুটবল ফেডারেশনের সভাপতি এবং এশিয়ান ফুটবল কনফেডারেশনের সহ-সভাপতি ছিলেন। তিনি এশিয়ান ফুটবল কনফেডারেশনের পাচঁজন সহ-সভাপতির একজন হিসাবে ২০১১ সালের ৬ জানুয়ারি নির্বাচিত হয়েছিলেন।
থাপা নেপালের উপ-প্রধানমন্ত্রী কামাল থাপার ভাই। তিনি অখিল নেপাল ফুটবল সংঘের সভাপতি হওয়ার পূর্বে নেপাল জাতীয় দলের একজন ফুটবলার ছিলেন। তিনি বাংলাদেশ জাতীয় দলেও খেলে ছিলেন।
কথিত দুর্নীতি মামলা
এসোসিয়েটেড প্রেস কর্তৃক প্রকাশিত মোহাম্মদ বিন হাম্মান দুর্নীতি অনুযায়ী থাপা ২০০৯ সালে $ ১০০,০০০ ডলারের অবৈধ্য উপকৌঠন গ্রহণ করেন। এ অর্থ তার পুত্র গৌরব থাপার ব্যক্তিগত হিসাবে জমা করা হয়েছিল।  তবে থাপা পরে দাবি করেন যে তিনি তার ব্যক্তিগত ব্যবহারের জন্য টাকা ধার নিয়েছেন, এ ধরনের বক্তব্য নেপাল ও নেপালী ফুটবলের ভাবমূর্তি ক্ষুণ্য করে।
নভেম্বর ২০১৫ সালে ফিফা থাপাকে ১০ বছরের জন্য নিষিদ্ধ ঘোষণা করে।
বুলিয়ন
বুলিয়ন হল অলৌহ ধাতু যা মৌল বিশুদ্ধতার উচ্চ মান ধরা হয়। শব্দটি সাধারণত কয়েন উৎপাদনে ব্যবহৃত বাল্ক ধাতুতে এবং বিশেষ করে সোনা ও রৌপ্যের মতো মূল্যবান ধাতুতে প্রয়োগ করা হয়। এটি অ্যাংলো-নর্মান শব্দ থেকে এসেছে, একটি গলন-ঘর (melting-house)যেখানে  ধাতুকে পরিমার্জিত করা হয় এবং এর আগে ফ্রেঞ্চ bouillon থেকে, "ফুটন্ত". যদিও মূল্যবান ধাতব বুলিয়ন সাধারণ প্রচলনের জন্য মুদ্রা তৈরিতে আর ব্যবহার করা হয় না, তবুও অর্থনৈতিক অনিশ্চয়তার সময়কালে স্থিতিশীলতা ধরে রাখার জন্য বিনিয়োগ হিসাবে এর খ্যাতি রয়েছে। গোল্ড বুলিয়নের বিশুদ্ধতা মূল্যায়ন করার জন্য, এর গুণমান নির্ভুলভাবে নির্ণয় করার জন্য আধুনিক বর্ণালী যন্ত্রের সাথে অগ্নি পরীক্ষা করার শতাব্দী প্রাচীন কৌশল এখনও নিযুক্ত করা হয়।
২০১৯ ব্যালন ডি’অর
২০১৯ বালোঁ দর ছিল বালোঁ দরের ৬৪তম বার্ষিক অনুষ্ঠান, যা ফ্রান্স ফুটবল দ্বারা উপস্থাপিত হয়েছিল এবং এই অনুষ্ঠানে ২০১৯ সালের বিশ্বের সেরা ফুটবলারদের স্বীকৃতি দিয়েছে। ২০১৯ সালের ২রা ডিসেম্বর তারিখে ফ্রান্সের প্যারিসে বিজয়ীদের নাম ঘোষণা করেছিল।
বালোঁ দর ফেমিনিন
thumb|220px|২০১৯ সালের বালোঁ দর ফেমিনিন জয়ী [[মেগান রাপিনু।]]
মেগান রাপিনু বিশ্বের সেরা মহিলা খেলোয়াড় হিসেবে ২০১৯ সালের বালোঁ দর ফেমিনিন জয়লাভ করেছেন।
কোপা ট্রফি
thumb|220px|২০১৯ সালের কোপা ট্রফি জয়ী [[মাথেইস দ্য লিখ্‌ট।]]
মাথেইস দ্য লিখ্‌ট ২১ বছরের কম বয়সী খেলোয়াড়দের মধ্যে বিশ্বের সেরা খেলোয়াড়ের জন্য ২০১৯ কোপা ট্রফি জয়লাভ করেছেন।
ইয়াশিন শিরোপা
thumb|200px|২০১৯ সালের ইয়াশিন শিরোপা জয়ী [[অ্যালিসন বেকার।]]
২০১৯ সালে বিশ্বের সেরা গোলরক্ষক হিসেবে অ্যালিসন বেকার উদ্বোধনী ইয়াশিন শিরোপা জয়লাভ করেছেন।
বাসন্তীরঙা ডেনড্রোবিয়াম
বাসন্তীরঙা ডেনড্রোবিয়াম (Primrose-yellow Dendrobium), (দ্বিপদ নাম: Dendrobium primulinum), হচ্ছে অর্কিডের একটি প্রজাতি। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনানুসারে রক্ষিত অর্কিডের তালিকায় তফসিল-৪ অনুযায়ী এ প্রজাতিটি সংরক্ষিত।
মালির জেলা
মালির জেলা পাকিস্তানের সিন্ধু প্রদেশের করাচী বিভাগের একটি প্রশাসনিক জেলা।
২০০০ সালে জেলাটি বিলুপ্ত ঘোষণা করা হয় এবং ৩টি শহরে বিভক্ত করে গঠন করা হয়:
এরপর ২০১১ সালের ১১ জুলাই তারিখে, সিন্ধু সরকার পুনরায় মালির জেলা হিসেবে পূর্বের নামে ফিরিয়ে আনা হয়।
বিজয় সেতুপতি
বিজয়া গুরুনাথ "বিজয়" সেতুপতি একজন ভারতীয় চলচ্চিত্র অভিনেতা, প্রযোজক, গীতিকার, নেপথ্যে গায়ক ও সংলাপ লেখক, যিনি সাধারণত তামিল চলচ্চিত্র শিল্পে কাজ করেন। একজন সাধকের ভাগ্যগণনার ফল ও পরামর্শে, সেতুপতি অভিনয় জীবন বেছে নেন। তিনি তার অভিনয় কর্মজীবন শুরু করেন ছোট খাটো চরিত্রে প্বার্শ অভিনেতা হিসাবে, এধরনের সহ-ভূমিকায় ৫ বছরেরও বেশি অভিনয় করেন, সিনু রামাস্বামী পরিচালিত দেনমারকু পরুবাকাত্রু (২০১০) চলচ্চিত্রে তিনি প্রথম মুখ্য ভূমিকায় অভিনয় করেন। তিনি ২০১২ সালের সুন্দরাপান্ডিয়ান চলচ্চিত্রে খলচরিত্রে অভিনয় করেন, এবং পিৎজা (২০১২) ও নাদুবুলে কনজাম পাকথা কানম (২০১২) চলচ্চিত্রে অভিনয় করেন, যা তাকে আরো খ্যাতি এনে দেয়। তিনি ২৫টিরও বেশি চলচ্চিত্রে অভিনয় করেন। এই সময়ে বিজয় সেতুপতি তামিল চলচ্চিত্রে একজন সফল ও জনপ্রিয় অভিনেতা হয়ে উঠেন।
ইছামতি নদী (ছাতক)
ইছামতি নদী বাংলাদেশের সুনামগঞ্জ জেলা দিয়ে প্রবাহিত একটি নদী। নদীটির দৈর্ঘ্য ৮ কিলোমিটার।
প্রবাহ
ইছামতি নদীর উৎপত্তি পূর্ব খাসি পাহাড় জেলার খাহ্কান্গী এলাকার জংগল থেকে এবং নদীটি পিয়াইন নদীতে পতিত হয়েছে।
গোসাবা
গোসবা ভারতের পশ্চিমবঙ্গ রাজ্যের দক্ষিণ চব্বিশ পরগনা জেলা ক্যানিং মহকুমার গোসবা সমষ্টি উন্নয়ন ব্লকের একটি শহর। সুন্দরবনের গভীর বনভূমি শুরু হওয়ার আগে এটি শেষ বাসিন্দা এলাকা। এখানে একটি পুলিশ স্টেশন, একটি সমষ্টি উন্নয়ন ব্লক এবং একটি বিধানসভা এলাকা আছে। এলাকাটি প্রকৃতি এবং শিকারিদের বিরুদ্ধে মানুষের সংগ্রামের প্রতীক।
প্রশাসন
গোসবা দক্ষিণ চব্বিশ পরগনা জেলার অধীনে একটি মধ্যবর্তী পঞ্চায়েত (স্থানীয় স্ব-সরকার)। এর অন্তর্গত গ্রাম পঞ্চায়েতগুলি হ'ল- আমতলী, বালি ১ এবং ২, বিপ্রদাসপুর, ছোট মোল্লাখালী, গোসাবা, কচুখালী, কুমিরারী, লাহিরীপুর, পাথানখালী, রাধানগর-তরণগর, রাঙ্গবাড়িয়া, সাতজেলিয়া এবং শম্ভুনগর।
জনসংখ্যার উপাত্ত
২০১১ সালে ভারতের আদমশুমারি অনুসারে গোসাবার মোট জনসংখ্যার ৫,৩৬৯ জন, যাদের মধ্যে ২,৬৮১ (৫০%) জন পুরুষ এবং ২,৬৮৮ জন(৫০%) মহিলা ছিল। ৬ বছরের নিচের জনসংখ্যা ছিল ৫০৩ জন। গোসাবাতে মোট জনসংখ্যার মধ্যে ৩,৯৯৪ জন ৬ বছরের বেশি বয়ষ্ক। (৬ বছরের বেশি বয়সের জনসংখ্যার সংখ্যা মোট জনসংখ্যার ৮২.০৮%)।
২০০১ সালের আদমশুমারি অনুসারে গোসাবা সমষ্টি উন্নয়ন ব্লকের জনসংখ্যা ছিল ২,২২,৭৬৪ জন, যার মধ্যে ১,১৩,৮২৭ জন পুরুষ এবং ১,০৮, ৯৩৭ নারী ছিল। সমগ্র জনসংখ্যা গ্রামীণ হিসাবে শ্রেণীবদ্ধ করা হয়।
স্বাস্থ্য সংক্রান্ত
দক্ষিণ চব্বিশ পরগনা জেলায় ভূগর্ভস্থ জল আর্সেনিক দূষণ দ্বারা প্রভাবিত হলেও, গোসাবাতে বিশ্লেষণ করা সমস্ত টিউবয়েলে আর্সেনিক নিরাপদ সীমার মধ্যে ছিল (১০ μg / লিটার এর নিচে)। সম্ভাব্য কারণ হতে পারে যে উপকূলীয় অঞ্চল হচ্ছে অধিকাংশ কম দূষিত গভীর জলস্তর থেকে টিউবয়েলগুলি জল উত্তোলন করে।
বিশ্ব বন্যপ্রাণী তহবিল গোসবা ব্লকের সাপেকামরে রোগিদের চিকিৎসার জন্য স্থানীয় ওঝা এবং গুনিনদের স্থানীয় রোগীদের উপস্থিতিতে বৈজ্ঞানিক জ্ঞান বৃদ্ধির জন্য কর্মশালার আয়োজন করেছে।
ফরাসি লেখক ডমিনিক ল্যাপিয়েরের প্রদত্ত ওষুধ, পরিশীলিত পোর্টেবল এক্স-রে এবং ইকো কার্ডিওগ্রাফ মেশিনগুলি চারটি লঞ্চে করে সরবরাহকারী ডাক্তারদের সাথে সুন্দরবনের জলপথ বরাবর দুর্গম এলাকায় পৌচ্ছে দেওয়া হয়। ২০০৪ সালে যখন তিনি এসেছিলেন, তখন সেসবেশালি, বসন্তী, গোসাবা ও কুলতলী এলাকার অধিবাসীরা তাঁকে অভিনন্দন জানিয়ে ছিলেন।
সোনাগাজী সরকারি কলেজ
সোনাগাজী সরকারী কলেজ বাংলাদেশের ফেনী জেলার সোনাগাজী উপজেলার একমাত্র সরকারি কলেজ।
শিক্ষক, শিক্ষার্থী ও স্টাফ
এই কলেজে একজন অধ্যক্ষ ও একজন উপধ্যক্ষ সহ মোট ৩৫টি ক্যাডারভুক্ত পদ, ২জন প্রদর্শক এবং ৮ জন ৩য় ও ৪র্থ শ্রেণির কর্মচারীর পদ রয়েছে। এই কলেজে উচ্চ মাধ্যমিক ও ডিগ্রি পর্যায়ে প্রায় ২৬০০ শিক্ষার্থী রয়েছে।
বিভাগ সমূহ
বিজ্ঞান, ব্যবসা শিক্ষা ও মানবিক।
সহশিক্ষা কার্যক্রম
অত্র কলেজে রোভার স্কাউট , ও বিএনসিসি এর শাখা রয়েছে। এছাড়াও রেড ক্রিসেন্ট এর বিভিন্ন কার্যক্রম অনুষ্ঠিত হয়।
লাইব্রেরী
অত্র কলেজের একটি লাইব্রেরী রয়েছে।
অবকাঠামো
এটি ৫.১৮ একর জমির উপর অবস্থিত। এই কলেজে দুটি একাডেমিক ভবন, একটি বিজ্ঞান ভবন, একটি অফিস ভবন, একটি অডিটরিয়ম ভবন, একটি ডরমিটরি ভবন, শহিদ মিনার, কলেজ ক্যাম্পাসে একটি মসজিদ এবং ছয়তলাবিশিষ্ট একটি অত্যাধুনিক ভবন নির্মাণাধীন রয়েছে।
চট্টগ্রাম মেডিকেল বিশ্ববিদ্যালয়
চট্টগ্রাম মেডিকেল বিশ্ববিদ্যালয় বাংলাদেশের চট্টগ্রামে অবস্থিত একটি সরকারি মেডিকেল বিশ্ববিদ্যালয়। দেশের চিকিৎসা ক্ষেত্রে উচ্চ শিক্ষা, গবেষণা ও সেবার মান এবং সুযোগ-সুবিধা সম্প্রসারণ ও উন্নয়নের নিমিত্তে চট্টগ্রাম মেডিকেল বিশ্ববিদ্যালয় প্রতিষ্ঠিত হয়।
ইতিহাস
২০১৬ সালে ১৭নং আইনে চট্টগ্রাম মেডিকেল বিশ্ববিদ্যালয় স্থাপনের আইন প্রণয়ন করা হয়। এরপর মেডিকেল বিশ্ববিদ্যালয় প্রতিষ্ঠার সকল প্রক্রিয়া শুরু হয়। ২০১৭ সালের ১৭ মে ভিসি নিয়োগের কার্যক্রম আনুষ্ঠানিকভাবে শুরু হয়। তারই ধারাবাহিকতায় (২০১৭-১৮) শিক্ষাবর্ষে এমবিবিএস এবং বিএসসি (অনার্স) ইন নার্সিং ও বিইউএমএস(ব্যাচেলর অব ইউনানী মেডিসিন অ্যান্ড সার্জারী) কোর্সের শিক্ষার্থীরা চট্টগ্রাম মেডিকেল বিশ্ববিদ্যালয়ের অধীনে ভর্তি হয়। এসব শিক্ষার্থীরা আগে চট্টগ্রাম বিশ্ববিদ্যালয়ের অধীনে ভর্তি হত।
প্রতিষ্ঠার কারণ
চট্টগ্রাম ও আশপাশের জেলার যে কয়টি মেডিকেল কলেজ ও নার্সিং কলেজ রয়েছে, সেসব এই মেডিকেল বিশ্ববিদ্যালয়ের সঙ্গে এফিলিয়েটেড থাকবে।
অবস্থান
চট্টগ্রাম মেট্রোপলিটন এলাকায় সলিমপুর ফৌজদারহাট বক্ষব্যাধি হাসপাতাল ক্যাম্পাসের ২৩ দশমিক ৯২ একর ভূমিতে চট্টগ্রাম মেডিকেল বিশ্ববিদ্যালয় স্থাপনের জন্য জমি অনুমোদন করা হয়েছে।
উপাচার্যগণ
নিম্নোক্ত ব্যক্তিবর্গ চট্টগ্রাম মেডিকেল বিশ্ববিদ্যালয়ের উপাচার্য হিসেবে দায়িত্ব পালন করেন:
উদস্থিতিবিজ্ঞান
উদস্থিতিবিজ্ঞান (Hydrostatics) বা প্রবাহী স্থিতিবিজ্ঞান (Fluid statics) প্রবাহী বলবিজ্ঞানের একটি শাখা যেখানে জল, তরল পদার্থ বা প্রবাহী পদার্থের স্থিতি ও স্থিতিশীল অবস্থায় এর অভ্যন্তরস্থ চাপ এবং নিমজ্জিত কোনও বস্তুর উপর জল, তরল বা প্রবাহী পদার্থের প্রযুক্ত চাপ নিয়ে অধ্যয়ন করা হয়।
যেসব শর্তের অধীনে প্রবাহী বা তরল পদার্থ স্থিতিতে থাকে, সেগুলি উদস্থিতিবিজ্ঞানের গবেষণার আওতাভুক্ত। এর বিপরীতে বিজ্ঞানের যে শাখায় গতিশীল প্রবাহী বা তরল পদার্থ নিয়ে অধ্যয়ন করা হয়, তাকে প্রবাহী গতিবিজ্ঞান বলে। উদস্থিতিবিজ্ঞান বা জলস্থিতিবিজ্ঞানকে প্রবাহী স্থিতিবিজ্ঞানের একটি শাখা হিসেবে শ্রেণিকরণ করা যায়।
উদস্থিতিবিজ্ঞান নামক ক্ষেত্রটি উদপ্রবাহবিজ্ঞান (Hydraulics) ক্ষেত্রের ভিত্তিস্বরূপ; উদপ্রবাহবিজ্ঞানে প্রবাহী বা তরল পদার্থ (বিশেষত জল বা জলীয় তরল) মজুদকরণ ও পরিবহন সংক্রান্ত প্রযুক্তি নিয়ে আলোচনা করা হয়। অধিকন্তু উদস্থিতিবিজ্ঞানের তত্ত্বগুলি ভূ-পদার্থবিজ্ঞান (যেমন ভূত্বকীয় পাত সঞ্চালন তত্ত্ব, পৃথিবীর অভিকর্ষ বলের অস্বাভাবিকতা), নভোপদার্থবিজ্ঞান, আবহবিজ্ঞান (উচ্চতার সাথে বায়ুমণ্ডলীয় চাপের পরিবর্তন), চিকিৎসাবিজ্ঞান (রক্তচাপ), এবং আরও বহুসংখ্যক বৈজ্ঞানিক ক্ষেত্রের জন্য তাৎপর্যপূর্ণ।
দৈনন্দিন জীবনের অনেক ঘটনার ব্যাখ্যা উদস্থিতিবিজ্ঞান থেকে পাওয়া সম্ভব, যেমন কাঠ ও তেল কেন পানিতে ভাসে, স্থির পানির পৃষ্ঠতল কেন সর্বদা সমতল থাকে, ইত্যাদি।
রোয়াল্ড হোফমান
থাম্ব|২০১৫ সালে রোয়াল্ড হোফমান রোয়াল্ড হোফমান একজন মার্কিন তাত্ত্বিক রসায়নবিদ।  তিনি ১৯৮১ সালে রসায়নে নোবেল পুরস্কার লাভ করেন।
সম্মানসূচক ডিগ্রি
honorary Doctor of Technology degree from the Royal Institute of Technology, Stockholm, Sweden (১৯৭৭) সম্মানসূচক ডিএসসি
রশিদপুর গ্যাসক্ষেত্র
রশিদপুর গ্যাসক্ষেত্র বাংলাদেশের হবিগঞ্জে অবস্থিত একটি প্রাকৃতিক গ্যাসক্ষেত্র। ১৯৬০ সালে পাকিস্তান শেল অয়েল কোম্পানি এটি আবিষ্কার করে। ১৯৭৫ সালে এই গ্যাসক্ষেত্রটি বাংলাদেশ সরকারের মালিকানাধীন হয়। সরকারি কোম্পানি সিলেট গ্যাস ফিল্ডস কোম্পানি লিমিটেড এটি পরিচালনা করছে।
ভূগোল
১৯৪৬ সালে সর্বপ্রথম বাহুবল উপজেলার ৭নং ভাদেশ্বর ইউনিয়নের রশিদপুর নামক পাহাড়ী এলাকায় একটি গ্যাসক্ষেত্র আবিস্কৃত হয়। রশিদপুর গ্যাসক্ষেত্র হবিগঞ্জের বাহুবল উপজেলার রশিদপুরে অবস্থিত। ১৯৯০-৯১ অর্থবছরে এখানে ১টি কূপ খনন করা হয় ও ২টি প্ল্যান্ট স্থাপন করা হয়। নর্থ-সাউথ পাইপলাইন কোম্পানির গ্যাসের চাহিদা মেটাতে মোট ৮টি কূপ খনন করা হয় এবং সংযুক্ত করা হয়। ২০১৫ সালে গাজপ্রমকে শ্রীকাইল ও বাখরাবাদের পাশাপাশি রশিদপুর গ্যাসক্ষেত্রও খনন করার দায়িত্ব দেওয়া হয়।
অনুসন্ধান
১৯৯৩ সালে রশিদপুর গ্যাসক্ষেত্রের ৭টি কূপ থেকে গ্যাস উত্তোলন শুরু করা হয়। ২০১১ সালে বাংলাদেশের রাষ্ট্রায়ত্ব প্রতিষ্ঠান বাপেক্স একটি ত্রিমাত্রিক ভূকম্পন জরিপ পরিচালনা করে রশিদপুর গ্যাসক্ষেত্রে প্রায় এক ট্রিলিয়ন ঘনফুট গ্যাসের মজুদ নতুন করে শনাক্ত করে৷  ২০১৪ সালে রশিদপুর গ্যাসক্ষেত্রের ৮নং কূপ থেকে পরীক্ষামূলকভাবে গ্যাস উত্তোলন শুরু হয়। ২০১৫-এর এক হিসেব অনুসারে, এই গ্যাসক্ষেত্রের মজুদের পরিমাণ ৫ দশমিক ২ টিসিএফ। ২০১৬ সালে এখান থেকে অকটেন উৎপাদন করার কথা জানানো হয়। রশিদপুর গ্যাসক্ষেত্রের পাঁচটি কূপের সম্মিলিত উৎপাদন ক্ষমতা ৬০ মিলিয়ন ঘনফুট থাকলেও ২০১৯ সালে তা হ্রাস পেয়ে ৫০ মিলিয়ন ঘনফুটে নেমে আসে।
বেসক ডেনড্রোবিয়াম
বেসক ডেনড্রোবিয়াম বা বেসক মালা (Wesak Orchid), (vesak mala) (দ্বিপদ নাম: Dendrobium maccarthiae), হচ্ছে অর্কিডের একটি প্রজাতি।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী রক্ষিত অর্কিডের তালিকায় এ প্রজাতিটি সংরক্ষিত।
লালমনিরহাট সদর উপজেলা
লালমনিরহাট সদর বাংলাদেশের লালমনিরহাট জেলার অন্তর্গত একটি উপজেলা।
অবস্থান ও আয়তন
thumbnail|right|লালমনিরলাহাট জেলার সদর উউপজেলার মোগলহাট ইউনিয়নের ম্যাগারাম গ্রাম থেকে তোলা আলোকচিত্র এই উপজেলার স্থানাঙ্ক । এর উত্তরে ভারতের পশ্চিমবঙ্গ ও আদিতমারী উপজেলা, দক্ষিণে রংপুর জেলার কাউনিয়া উপজেলা ও কুড়িগ্রাম জেলার রাজারহাট উপজেলা, পূর্বে কুড়িগ্রাম জেলার ফুলবাড়ী উপজেলা ও রাজারহাট উপজেলা, পশ্চিমে আদিতমারী উপজেলা ও রংপুর জেলার গংগাচড়া উপজেলা।
প্রশাসনিক এলাকা
ইউনিয়ন ৯ টি ও ১ টি পৌরসভা
ইতিহাস
লালমনিরহাট নামকরণের ইতিহাসঃ লালমনিরহাট নামকরণ নিয়ে জনশ্রুতি আছে যে, ব্রিটিশ সরকারের আমলে বর্তমান লালমনিরহাট শহরের মধ্যে দিয়ে রেলপথ বসানোর সময় উল্লিখিত অঞ্চলের রেল শ্রমিকরা বন-জঙ্গল কাটতে গিয়ে জনৈক ব্যক্তি ’লালমনি’ পেয়েছিলেন। সেই লালমনি থেকেই পর্যায়ক্রমে লালমনিরহাট নামের উৎপত্তি হয়েছে। অন্য এক সূত্র থেকে জানা যায়, বিপ্লবী কৃষক নেতা নুরুলদীনের ঘনিষ্ঠ সাথী লালমনি নামে এক ধনাঢ্য মহিলা ছিলেন। যার নামানুসারে লালমনিরহাট নামকরণ করা হয়েছে।
প্রত্নতাত্ত্বিক স্থাপনা
লালমনিরহাট সদর উপজেলায় বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা আছে। সেটি হচ্ছে • নিদারিয়া মসজিদ।
এছাড়াও • ঐতিহ্যবাহী সিন্দুরমতি মন্দির • সুকানদিঘী • ৬৯ হিজরির হারানো মসজিদ যেটির নাম সাহাবায়ে কেরাম জামে মসজিদ। • তিস্তা সড়ক ও রেলসেতু • মিলিটারি ফার্ম
ভাষা
লালমনিরহাট জেলার সবাই স্থানীয় ভাষায় কথা বলতে স্বাচ্ছন্দ্যবোধ করে। স্থানীয় ভাষাটি " রংপুরিয়া " ভাষা। জেলার অনেক মানুষ " ভাঁটিয়া " ভাষায় কথা বলে। ভাঁটিয়া ভাষা, রংপুরিয়া ভাষা থেকে একটু আলাদা।
জনসংখ্যার উপাত্ত
জনসংখ্যা ৫৬৬৭২; পুরুষ ৫২.০২%, মহিলা ৪৮.৯৮%। জনসংখ্যার ঘনত্ব প্রতি বর্গ কি.মি. ৩২১৬ জন।
অর্থনীতি
এখানের বেশিরভাগ ভাগ মানুষ কৃষি নির্ভর।
অক্কামের ক্ষুর
অক্কামের ক্ষুর (novacula Occami), হচ্ছে সমস্যা সমাধানের নীতি যেটি হচ্ছে "সত্তাগুলিকে প্রয়োজনের বাইরে বিবেচনা করা উচিত নয়"। এটি পার্সিমনি নীতি বা পার্সিমনি আইন (lex parsimoniae) হিসাবেও পরিচিত। সাধারণত এর দ্বারা বুঝানো হয়, একটি তত্ত্বের সহজতর ব্যাখ্যার মডেল নির্বাচন করা। সচরাচর Franciscan friar William of Ockham  কে এই ধারণার প্রবর্তক হিসেবে দেখানো হয়, যিনি ছিলেন একজন স্কলাস্টিক দার্শনিক এবং ধর্মতাত্ত্বিক, যদিও তিনি কখনোই এই সঠিক শব্দগুলি ব্যবহার করেননি। এই দার্শনিক ক্ষুর সমর্থন করে যে একই ভবিষ্যদ্বাণী সম্পর্কে প্রতিযোগী অনুমানের সাথে উপস্থাপিত হলে, একজনকে সবচেয়ে কম অনুমান সহ সমাধানটি নির্বাচন করা উচিত, এবং এটি বিভিন্ন ভবিষ্যদ্বাণী করে এমন অনুমানের মধ্যে বেছে নেওয়ার উপায় নয়।
একইভাবে, বিজ্ঞানে, অক্কামের ক্ষুর প্রার্থী মডেলগুলির মধ্যে একটি কঠোর সালিশের পরিবর্তে তাত্ত্বিক মডেলগুলির বিকাশে একটি অপহরণমূলক হিউরিস্টিক হিসাবে ব্যবহৃত হয়। বৈজ্ঞানিক পদ্ধতিতে, অক্কামের ক্ষুরকে যুক্তির অকাট্য নীতি বা বৈজ্ঞানিক ফলাফল হিসাবে বিবেচনা করা হয় না; বৈজ্ঞানিক পদ্ধতিতে সরলতার জন্য অগ্রাধিকার মিথ্যার মানদণ্ডের উপর ভিত্তি করে। একটি ঘটনার প্রতিটি গৃহীত ব্যাখ্যার জন্য, একটি অত্যন্ত বড়, সম্ভবত এমনকি বোধগম্য, সম্ভাব্য এবং আরও জটিল বিকল্পের সংখ্যা থাকতে পারে। যেহেতু ব্যর্থ ব্যাখ্যাগুলি সর্বদা অ্যাডহক হাইপোথিসিসগুলিকে মিথ্যা হতে বাধা দিতে পারে, তাই সহজ তত্ত্বগুলি আরও জটিলগুলির চেয়ে পছন্দনীয় কারণ সেগুলি আরও পরীক্ষাযোগ্য হতে থাকে৷
নান্দনিক
২০ শতকের আগে, এটি একটি সাধারণ বিশ্বাস ছিল যে প্রকৃতি নিজেই সহজ এবং প্রকৃতি সম্পর্কে সহজ অনুমানগুলি সত্য হওয়ার সম্ভাবনা বেশি ছিল। থমাস অ্যাকুইনাস ১৩ শতকে এই যুক্তিটি দিয়েছিলেন, লিখেছিলেন, "যদি একটির মাধ্যমে একটি জিনিস পর্যাপ্তভাবে করা যায়, তবে এটি একাধিক মাধ্যমে করা অপ্রয়োজনীয়; কারণ আমরা লক্ষ্য করি যে প্রকৃতি দুটি যন্ত্র ব্যবহার করে না [যদি] একটিই যথেষ্ট।"
২০ শতকের শুরুতে, আবেশ, যুক্তিবিদ্যা, বাস্তববাদ এবং বিশেষত সম্ভাব্যতা তত্ত্বের উপর ভিত্তি করে জ্ঞানতাত্ত্বিক ন্যায্যতা দার্শনিকদের মধ্যে আরও জনপ্রিয় হয়ে উঠেছে।
ক্ষুর পরীক্ষা করা হচ্ছে
থাম্ব|সম্ভাব্য ব্যাখ্যা অপ্রয়োজনীয় জটিল হয়ে উঠতে পারে। উদাহরণস্বরূপ, কোনো ব্যাখ্যায় লেপ্রেচাউনের সম্পৃক্ততা যোগ করা সুসঙ্গত হতে পারে, কিন্তু অক্কামের ক্ষুর এই ধরনের সংযোজন রোধ করবে যদি না সেগুলি প্রয়োজন হয়।